1160 



I den følgende nærmere Redegørelse har jeg for hver Art 

 angivet Synonymi og Litteratur, forhaabentlig i Hovedsagen 

 udtømmende. Fremdeles har jeg givet fyldig Oplysning om 

 Forekomst i og udenfor Grønland, dog uden at hvert enkelt 

 Findested er opført med Angivelse af Bredde og Længde, 

 naar mange Fund foreligger fra samme Region ; hver Angivelse 

 er i Reglen saavidt muligt ledsaget af Aarstal og Finderens 

 eller Meddelerens Navn i Parenthes; det sidste saaledes, at 

 jeg har foretrukket at give Navnet paa det Skib, med hvilket 

 den paagældende Expedition er udført, hvorved man bl. a. 

 faar et Overblik over disse Expeditioners Antal og Virksomhed 

 og Fundenes historiske Rækkefølge. Det vil ses, at jeg har 

 medtaget ikke blot de Fund, der er gjorte inde i Grønlands 

 Fjorde og den egenlige Kyst-Region, men overhovedet dem, 

 der kan regnes for gjorte i Grønlands Farvande; det er jo 

 navnlig fra de aabne Farvande, Baffms-Bugt og Davis-Stræde, 

 at de fleste Forøgelser af Faunaen hidrører. En enkelt 

 Art nævnes her for første Gang; den vil blive beskreven i mit 

 forhaabentlig snart udkommende Arbejde om Ingolf-Expedi- 

 tionens Alcyonier o. s. v., til hvilket der henvises, og i hvilket 

 overhovedet nærmere Oplysninger om de her anførte Former 

 maa søges. Jeg skal endnu tilføje, at dette foreliggende Bi- 

 drag til Conspectus Faunæ Groenlandicæ er baseret paa en 

 virkelig Gennemarbejdelse af det hele paagældende Materiale, 

 og forsaavidt altsaa er ret forskelligt fra Flertallet af de under 

 samme Titel off enliggjorte Bidrag vedrørende lavere Dyr. 



